Държавен вестник, бр. 77, 2023 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  77
не на същата е основание за прилагане на 
чл. 76а ЗЗО в случаите, в които дейността е 
заплатена.
Раздел IX
Изисквания относно основните трудови въз-
награждения на медицинските специалисти, 
работещи в лечебни заведения за болнична 
помощ 
Чл. 397. (1) Основните трудови възна-
граждения на медицинските специалисти, 
работещи в лечебни заведения за болнична 
помощ в изпълнение на договори с НЗОК, 
не следва да бъдат по-малко благоприятни 
от предвидените в действащия колективен 
трудов договор в отрасъл „Здравеопазване“.
(2) Лечебните заведения за болнична по-
мощ, сключили договор с НЗОК, следва да 
приведат основните трудови възнаграждения 
на медицинските специалисти в съответствие с 
определените такива в действащия колективен 
трудов договор в отрасъл „Здравеопазване“. 
(3) Съотношението между максималното и 
минималното брутно трудово възнаграждение 
на медицинските специалисти в лечебните 
заведения, изпълнители на болнична медицин-
ска помощ, е не повече от 10 към 1. Брутното 
трудово възнаграждение се формира като 
сума от основното трудово възнаграждение 
и всички допълнителни възнаграждения на 
изпълнителите на болнична медицинска по-
мощ за работа по дейности, финансирани с 
публични средства. Проверките се правят при 
условия и ред, определен от Министерството 
на здравеопазването и по предложение на 
министъра на здравеопазването и управителя 
на НЗОК.
(4) Лечебните заведения за болнична по-
мощ, сключили договор с НЗОК, следва да 
изпълнят условията по ал. 2 и 3 в срок до 6 
месеца от влизане в сила на този договор.
Раздел X
Методика за финансиране осигуряване на 
медицински персонал в лечебни заведения 
за болнична медицинска помощ, които из-
вършват медицински дейности в отдалечени, 
труднодостъпни райони или единствени из-
пълняват съответната дейност в общината, 
както и в лечебни заведения за болнична 
помощ по чл. 45, ал. 2а от ЗЗО
Чл. 398. (1) Националната здравнооси-
гурителна каса финансира осигуряване на 
медицински персонал в лечебни заведе-
ния – изпълнители на БМП, които извършват 
медицински дейности в отдалечени, трудно-
достъпни райони или единствени изпълняват 
съответната дейност в общината.
(2) Разпределението на средствата за фи-
нансиране по ал. 1 се осъществява по обек-
тивни критерии, регламентирани в настоящата 
методика по този раздел.
(3) Средствата за финансиране по ал. 1 са в 
рамките на здравноосигурителните плащания 
по чл. 1, ал. 2, ред 1.1.3.7 ЗБНЗОК за 2023 г.
(4) Средствата за финансиране по ал. 3 
се разпределят по месеци за периода месец 
септември – ноември 2023 г., в размер на 
2 000 хил. лв. 
Чл. 399. (1) В срок от 40 дни от влизане в 
сила на този НРД, по писмено предложение на 
директорите на РЗОК, съгласувано с РЛК на 
БЛС, лечебните заведения – изпълнители на 
БМП, които извършват медицински дейности 
в отдалечени, труднодостъпни райони или 
единствени изпълняват съответната дейност 
в общината, се включват в списък. 
(2) Списъкът по ал. 1 се изготвя съгласно 
критериите, определени по-долу в чл. 401 и 
съдържа: № по ред, име на РЗОК, община, 
наименование на лечебното заведение и ИАМН 
номер и брой точки.
(3) Списъкът по ал. 1 се актуализира еже-
месечно по реда на ал. 2 в срок до третия 
работен ден на месеца, следващ отчетния. 
(4) За целите на актуализацията по ал. 3, 
лечебните заведения – изпълнители на БМП, 
представят в РЗОК до края на всеки месец на 
дейност информация за настъпили промени 
в „Условия на работа“, посочени в таблицата 
по чл. 401.
Чл. 400. (1) Изпълнителите на БМП, 
включени в списъка по чл. 399, получават 
заплащане на средствата по настоящата ме-
тодика само ако са отчели оказаната от тях 
медицинска помощ по договора си с НЗОК 
за съответния месец. 
(2) Изпълнителите получават заплащането 
по ал. 1 по реда и в сроковете, регламенти-
рани в раздел XI.
Методика за финансиране осигуряване на 
медицински персонал в лечебни заведения –  
изпълнители на БМП
Чл. 401. (1) В списъка по чл. 399 се включ-
ват само МБАЛ, работещи по договор с НЗОК 
за оказване на БМП в поне три от следните 
клиники/отделения: вътрешни болести, детски 
болести, акушерство и гинекология, невроло-
гия и хирургия. 
(2) Включването в списъка по чл. 399 на 
лечебните заведения – изпълнители на БМП,  
се извършва при отчитане на следните кри-
терии:
1. отдалеченост;
2. трудна достъпност;
3. единствени изпълняват съответната 
дейност в общината;
4. нает медицински персонал. 
(3) Лечебно заведение по ал. 1 се включ-
ва в списъка, ако отговаря едновременно 
на критериите по ал. 2, т. 1, 2 и 3. За всеки 
критерий е отразена тежест с точки от 1 до 
4 съгласно условията, посочени в таблицата: